Untuk kegunaan lain, sila lihat V (nyahkekaburan).

|  |  |
| --- | --- |
|  | Cari ***v*** atau ***v*** dalam Wikikamus bahasa Melayu, kamus bebas. |

**V** ialah huruf Rumi moden yang ke-22, bernama **vi** (disebut /viː/).

Sejarah
-------

Huruf V berasal dari huruf Semitik *Waw*, begitu juga huruf-huruf moden F, U, W, dan Y. (Rujuk rencana mengenai F untuk keterangan lanjut.)

Dalam bahasa Yunani, huruf "*upsilon*" (Υ) disuaikan dari huruf *waw*, mula-mulanya untuk melambangkan bunyi vokal /u/ seperti dalam perkataan "bulan", kemudian berubah menjadi /y/, iaitu sama seperti huruf ü dalam bahasa Jerman.

Dalam bahasa Latin, huruf upsilon ini dipinjam dalam bentuk huruf V (tanpa batang) untuk menandakan bunyi /u/ yang sama, dan juga bunyi konsonan /w/. Oleh itu, perkataan *num* — atau asalnya dieja *NVM* — disebut "noom" (/num/) sementara perkataan *via* / *VIA* disebut "wi-a" (/wia/. Mulai abad pertama Masihi, bergantung pada loghat setempat, konsonan /w/ berubah menjadi /β/, dan akhirnya menjadi /v/.

Dalam sistem angka Rumi, huruf V melambangkan nombor 5, kerana menyerupai kebiasaan menghitung takuk yang diukir pada kayu, iaitu setiap takuk kelima dikerat dua agar membentuk "V".

Ketika akhir Zaman Pertengahan, timbulnya dua bentuk huruf *v* atau *u*, kedua-duanya sama dipakai bagi bunyi *u* dan *v*. Bentuk *v* berbucu ditulis di awal kata, manakala bentuk *u* bundar dipakai di tengah atau akhir kata tanpa mengira yang mana bunyinya. Oleh itu, perkataan-perkataan seperti *valour* dan *excuse* sama seperti ejaan zaman sekarang, tetapi perkataan *have* dan *upon* pula ditulis *haue* dan *vpon*. Akhirnya pada 1700-an, agar bunyi konsonan dan vokal diasingkan, bentuk *v* menandakan konsonan sementara bentuk *u* pula vokal, maka lahirnya huruf *u* moden. Pada ketika inilah wujudnya huruf besar U; sebelum ini selalu dipakai huruf besar *V*. Mula-mulanya, semenjak huruf *u* dan *v* dijadikan huruf berasingan, *v* mendahului *u* dalam susunan abjad, kini pula sebaliknya.

Dalam sistem Abjad Fonetik Antarabangsa, /v/ menandakan geseran bibir-gigi bersuara.

Dalam sistem *pinyin* bahasa Mandarin, kesemua huruf Rumi digunakan kecuali huruf V, gara-gara tiadanya bunyi [v] dalam bahasa Mandarin, tetapi huruf "v" dipakai kebanyakan kaedah input sebagai ganti huruf "ü" mewakili vokal bundar depan sempit /y/ yang mana huruf berdiaresis tersebut tiada pada kebanyakan papan kekunci. Perumian merupakan kaedah yang terlaris untuk menaip bahasa Cina secara fonetik.

Kod-kod pengkomputeran
----------------------

Perwakilan alternatif V

|  |  |
| --- | --- |
| fonetik NATO | Kod Morse |
| Victor | ···– |
|  |  |  | ⠧ |
| Bendera isyarat | Semafora | Panduan ASL | Braille |


| Titik kod | Huruf besarV | Huruf kecilv |
| --- | --- | --- |
| Unikod | U+0056 | U+0076 |
| ASCII | Perpuluhan | 86 | 118 |
| Perduaan | 01010110 | 01110110 |
| EBCDIC | 229 | 165 |

Lihat juga
----------

|  |  |
| --- | --- |
|  | Wikimedia Commons mempunyai media berkaitan: ***V***. |

* Vee
* U
* W
* Nu, huruf Yunani yang huruf kecilnya menyerupai "v"
* В, в - Ve (Cyril)

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **Abjad Rumi/Latin** |
| --- |
| Aa | Bb | Cc | Dd | Ee | Ff | Gg | Hh | Ii | Jj | Kk | Ll | Mm | Nn | Oo | Pp | Qq | Rr | Ss | Tt | Uu | Vv | Ww | Xx | Yy | Zz |

 |

Rujukan
-------